'n Afspersone met 'n radius van 1,6 km word ingestel om een van die grootste coronavirus-uitbrekings in Amerika hok te slaan.
Dit volg nadat die goewerneur van New York, Andrew Cuomo, einde laas week 'n noodtoestand in die deelstaat afgekondig het weens die vinnige verspreiding van die virus daar.
"Ons probeer om nie te ver te gaan nie, maar ook nie te onderreageer nie," het George Latimer, 'n New Yorkse amptenaar, opgemerk. "Dit is ernstig; dis nie 'n grap nie. Dis nie iets wat sal verdwyn net omdat jy wens dit gaan weg nie. Maar dis ook nie Armageddon nie."